Document ID: /roh_data/filtered/fineweb-2-filterrobots_roh.jsonl.gz/24723

Ruza Defuns Petrusic è naschida e creschida si a Velica, in vitg 180 km en l'ost da la chapitala Zagreb. La dunna da 56 onns è vegnida en Svizra per lavurar. Cun 19 onns è ella arrivada a Trun, nua ch'ella ha lavurà passa trais onns en la fabrica da Trun sco cusunza. A Trun Darvella ha ella chattà la gronda amur.
Ruza Defuns e ses um Adalbert Defuns han maridà avant passa 34 onns. Ensemen han els trais figls creschids. Malgrà ch'els na vivan betg pli en chasa paterna, sa legran els adina da pudair turnar a chasa per giudair las bunas spaisas che lur mamma cuschina. Ruza Defuns è ina cuschiniera passiunada ed ella puprogna gugent famiglia e visitas.
RR Tips, trics e tacs 10:15